Ekonomiese krisis staar plaaslike munisipaliteite in die gesig - Sakeliga
Nuus > In die media > Ekonomiese krisis staar plaaslike munisipaliteite in die gesig
Ekonomiese krisis staar plaaslike munisipaliteite in die gesig
deur Sakeliga | Mei 17, 2018
Dorpe en munisipaliteite wat moontlik geraak kan word, sluit onder andere in Koster en Swartruggens (Kgetlengrivier Plaaslike Munisipaliteit), Naboomspruit/Mookgophong (Modimolle Plaaslike Munisipaliteit), Barkly-Wes (Dikgatlong Plaaslike Munisipaliteit), Vryburg (Dr Ruth Segomotsi Mompati Distriksmunisipaliteit) en Secunda (Govan Mbeki Plaaslike Munisipaliteit).
Piet le Roux, uitvoerende hoof van AfriSake, sê dat Eskom se optrede blyk om administratief gebrekkig, onbillik en teenproduktief te wees. “Eskom is ’n monopolie beskerm deur regeringsregulasies wat vrye kompetisie, wat ondernemings en ander verbruikers van alternatiewe elektrisiteitsverskaffers sou voorsien, verhoed. Verder word mense gedwing om Eskom te betaal via wanbetalende plaaslike owerhede, wat in wese as Eskom-invorderaars optree, maar wat dan terselfdertyd nalaat om die geld aan Eskom oor te betaal. Nou wil Eskom elektrisiteit weerhou, nie net van verbruikers wat op datum met hul rekeninge is nie, maar selfs van diegene wat voorafbetaalde elektrisiteit gekoop het.”
Die skade aan plaaslike ekonomieë sal aansienlik wees en sal sulke munisipaliteite in ’n neerwaartse spiraal dompel. “En dit is om nie eens te praat van die humanitêre nagevolge, wanneer hospitale, skole, rioolaanlegte, verkeersligte en ander voordelige openbare infrastruktuur sonder elektrisiteit sit nie,” sluit Le Roux af.